stanford-oval/wikipedia huggingface dataset:
พิทักษ์ชัย ลิ้มรักษา

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  พิทักษ์ชัย ลิ้มรักษา
วันเกิด:   (1997-03-27) 27 มีนาคม ค.ศ. 1997 (27 ปี)
สถานที่เกิด:  ประเทศไทย
ส่วนสูง:  1.71 m (5 ft 7 1⁄2 in)
ตำแหน่ง:  แบ็กซ้าย / ปีกซ้าย
ข้อมูลสโมสร
สโมสรปัจจุบัน:  ตราด
หมายเลข:  5
สโมสรเยาวชน
:  อัสสัมชัญ ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2018–2022 |  เมืองทอง ยูไนเต็ด |  2 |  (0) |
| 2018 |  → อุดรธานี (ยืมตัว) |  10 |  (0) |
| 2019 |  → ตราด (ยืมตัว) |  3 |  (0) |
| 2020 |  → อุดรธานี (ยืมตัว) |  7 |  (0) |
| 2021–2022 |  → ตราด (ยืมตัว) |  24 |  (0) |
| 2022 |  มหาวิทยาลัยเกษตรศาสตร์ |  5 |  (0) |
| 2023–2024 |  มหาสารคาม สามใบเถา |  32 |  (1) |
| 2024– |  ตราด |  0 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 6 พฤษภาคม ค.ศ. 2024
พิทักษ์ชัย ลิ้มรักษา (ชื่อเล่น: พรีเมียร์; เกิดวันที่ 27 มีนาคม พ.ศ. 2540) เป็นนักฟุตบอลชาวไทย เล่นในตำแหน่งแบ็กซ้าย หรือ ปีกซ้าย ปัจจุบันเล่นให้กับตราด ในไทยลีก 2
สโมสร > เมืองทอง ยูไนเต็ด

พิทักษ์ชัย ได้ลงเล่นในไทยลีก กับเมืองทอง ยูไนเต็ด เป็นครั้งแรกในวันที่ 20 เมษายน พ.ศ. 2562 โดยเป็นหนึ่งใน 11 ผู้เล่นตัวจริงในนัดที่แพ้การท่าเรือ 1–2
ทีมชาติ

พิทักษ์ชัย ได้รับคัดเลือกเป็นผู้เล่นทีมชาติไทยรุ่นอายุไม่เกิน 21 ปี เมื่อวันที่ 10 สิงหาคม พ.ศ.​ 2560
เกียรติประวัติ > สโมสร

ไทยลีก 3 โซนภาคตะวันออกเฉียงเหนือ: 2565–66
แหล่งข้อมูลอื่น

ข้อมูลของ พิทักษ์ชัย ลิ้มรักษา ที่ ซ็อกเกอร์เวย์
| ด ค กผู้เล่นชุดปัจจุบันของสโมสรฟุตบอลตราด  |
| --- | --- |
 1 วรวุฒิ  2 ทิตาวีร์  3 ภราดร  4 จิระพงค์  5 รังสรรค์  7 พรปรีชา (c)  8 อี กึน-โฮ  9 อซูเบิล  10 โคเฮน  11 ศราวุธ  13 คีรอน  14 อิศอม  17 ธัชพล  19 พงศกร  21 ภูมิพัฒน์  22 พรชา  23 เดวิด  25 ศุภวัฒน์  27 ฤทธิพร  28 ชัยพร  30 ประพัฒน์  31 นาวี  36 ธนาเสฏฐ์  39 เรืองยศ  46 เฟลลีเป  99 เปาลิสตา  หัวหน้าผู้ฝึกสอน: สันติ
กรมอุทยานแห่งชาติ สัตว์ป่า และพันธุ์พืช

| --- | --- |
Department of National Parks, Wildlife and Plant Conservation
ตรารุกขเทวดา เครื่องหมายราชการของกรมอุทยานแห่งชาติ สัตว์ป่า และพันธุ์พืช
ภาพรวมกรม
ก่อตั้ง: 3 ตุลาคม พ.ศ. 2545; 22 ปีก่อน (2545-10-03)
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: เลขที่ 61 ถนนพหลโยธิน แขวงลาดยาว เขตจตุจักร กรุงเทพมหานคร 10900
บุคลากร: 21,809 คน (พ.ศ. 2566)
งบประมาณต่อปี: 11,344,699,700 บาท (พ.ศ. 2568)
ฝ่ายบริหารกรม: อรรถพล เจริญชันษา, อธิบดี นรินทร์ ประทวนชัย, รองอธิบดี ทรงเกียรติ ตาตะยานนท์, รองอธิบดี วีระ ขุนไชยรักษ์, รองอธิบดี
ต้นสังกัดกรม: กระทรวงทรัพยากรธรรมชาติและสิ่งแวดล้อม
เว็บไซต์: เว็บไซต์ของกรม
กรมอุทยานแห่งชาติ สัตว์ป่า และพันธุ์พืช เป็นหน่วยงานระดับกรม ในสังกัดกระทรวงทรัพยากรธรรมชาติและสิ่งแวดล้อม ก่อตั้งขึ้นตามพระราชบัญญัติปรับปรุงกระทรวง ทบวง กรม พ.ศ. 2545
ประวัติ

ในอดีตภารกิจด้านป่าไม้ ได้แก่ งานปลูกบำรุงป่า งานวนวัฒนวิจัย งานอุทยานแห่งชาติ งานด้านสัตว์ป่า งานต้นน้ำ และงานด้านป้องกันปราบปรามและไฟป่า ขึ้นตรงกับกรมป่าไม้ กระทรวงทรัพยากรธรรมชาติและสิ่งแวดล้อม (เดิมสังกัดกระทรวงเกษตรและสหกรณ์) ต่อมาได้มีการเสนอให้แยกงานที่เกี่ยวกับป่าเศรษฐกิจและงานด้านอนุรักษ์และการคุ้มครองป่าไม้ออกจากกัน โดยให้งานทางด้านป่าเศรษฐกิจอยู่กับกรมป่าไม้ ส่วนงานด้านอนุรักษ์และการคุ้มครอง ให้ไปตั้งเป็นกรมขึ้นมาใหม่ และให้สังกัดกระทรวงทรัพยากรธรรมชาติและสิ่งแวดล้อม ซึ่งเป็นกระทรวงใหม่
ต่อมาได้มีพระราชกฤษฎีกา เล่มที่ 119 ตอนที่ 99ก. ลงวันที่ 2 ตุลาคม 2545 ให้จัดตั้งกรมอุทยานแห่งชาติ สัตว์ป่า และพันธุ์พืช ในสังกัดกระทรวงทรัพยากรธรรมชาติและสิ่งแวดล้อม
อำนาจและหน้าที่

กรมอุทยานแห่งชาติ สัตว์ป่า และพันธุ์พืช ดำเนินกิจภารกิจเกี่ยวกับการอนุรักษ์ ส่งเสริมและฟื้นฟูทรัพยากรธรรมชาติ สัตว์ป่า และพันธุ์พืชในเขตพื้นที่ป่าเพื่อการอนุรักษ์ โดยการควบคุม ป้องกันพื้นที่ป่าอนุรักษ์เดิมที่มีอยู่ และพื้นที่ป่าเสื่อมโทรมให้กลับสมบูรณ์ด้วยกลยุทธ์การส่งเสริม กระตุ้น และปลุก
จิตสำนึกให้ชุมชนมีความหวงแหนและการมีส่วนร่วมในการดูแลทรัพยากรท้องถิ่น เพื่อเป็นการรักษาสมดุลของระบบนิเวศและสิ่งแวดล้อม ตลอดจนความหลากหลายทางชีวภาพ สำหรับเป็นแหล่งต้นน้ำลำธาร แหล่งที่อยู่อาศัยของสัตว์ป่า แหล่งอาหาร แหล่งนันทนาการและการท่องเที่ยวทางธรรมชาติของประชาชน
หน่วยงานในสังกัด

สํานักบริหารงานกลาง
สํานักอุทยานแห่งชาติ
สํานักอนุรักษ์สัตว์ป่า
สํานักอนุรักษ์และจัดการต้นน้ำ
สํานักป้องกันปราบปรามและควบคุมไฟป่า
สํานักฟื้นฟูและพัฒนาพื้นที่อนุรักษ์
สํานักวิจัยการอนุรักษ์ป่าไม้และพันธุ์พืช
สํานักแผนงานและสารสนเทศ
กองนิติกร
กองคุ้มครองพันธุ์สัตว์ป่าและพืชป่าตามอนุสัญญา
หน่วยงานในสังกัด > หน่วยงานส่วนกลางที่ตั้งอยู่ในภูมิภาค

สํานักบริหารพื้นที่อนุรักษ์ที่ 1 (ปราจีนบุรี)
สํานักบริหารพื้นที่อนุรักษ์ที่ 2 (ศรีราชา)
สํานักบริหารพื้นที่อนุรักษ์ที่ 3 (บ้านโป่ง)
สํานักบริหารพื้นที่อนุรักษ์ที่ 4 (สุราษฎร์ธานี)
สํานักบริหารพื้นที่อนุรักษ์ที่ 5 (นครศรีธรรมราช)
สํานักบริหารพื้นที่อนุรักษ์ที่ 6 (สงขลา)
สํานักบริหารพื้นที่อนุรักษ์ที่ 7 (นครราชสีมา)
สํานักบริหารพื้นที่อนุรักษ์ที่ 8 (ขอนแก่น)
สํานักบริหารพื้นที่อนุรักษ์ที่ 9 (อุบลราชธานี)
สํานักบริหารพื้นที่อนุรักษ์ที่ 10 (อุดรธานี)
สํานักบริหารพื้นที่อนุรักษ์ที่ 11 (พิษณุโลก)
สํานักบริหารพื้นที่อนุรักษ์ที่ 12 (นครสวรรค์)
สํานักบริหารพื้นที่อนุรักษ์ที่ 13 (แพร่)
สํานักบริหารพื้นที่อนุรักษ์ที่ 14 (ตาก)
สํานักบริหารพื้นที่อนุรักษ์ที่ 15 (เชียงราย)
สํานักบริหารพื้นที่อนุรักษ์ที่ 16 (เชียงใหม่)
สํานักบริหารพื้นที่อนุรักษ์ที่ 1 สาขาสระบุรี
สํานักบริหารพื้นที่อนุรักษ์ที่ 3 สาขาเพชรบุรี
สํานักบริหารพื้นที่อนุรักษ์ที่ 6 สาขาปัตตานี
สํานักบริหารพื้นที่อนุรักษ์ที่ 13 สาขาลำปาง
สํานักบริหารพื้นที่อนุรักษ์ที่ 16 สาขาแม่สะเรียง
ดูเพิ่ม

อุทยานแห่งชาติในประเทศไทย
แหล่งข้อมูลอื่น

กรมอุทยานแห่งชาติ สัตว์ป่า และพันธุ์พืช เก็บถาวร 2010-03-01 ที่ เวย์แบ็กแมชชีน
| ด ค กหน่วยงานในสังกัดและหน่วยงานภายใต้การกำกับดูแลของกระทรวงทรัพยากรธรรมชาติและสิ่งแวดล้อม |
| --- | --- | --- |
| กรม |  สำนักงานรัฐมนตรี  สำนักงานปลัดกระทรวง  กรมป่าไม้  กรมการเปลี่ยนแปลงสภาพภูมิอากาศและสิ่งแวดล้อม  กรมควบคุมมลพิษ  กรมทรัพยากรธรณี  กรมอุทยานแห่งชาติ สัตว์ป่า และพันธุ์พืช  กรมทรัพยากรน้ำบาดาล  กรมทรัพยากรน้ำ  กรมทรัพยากรทางทะเลและชายฝั่ง  สำนักงานนโยบายและแผนทรัพยากรธรรมชาติและสิ่งแวดล้อม  |  |
| รัฐวิสาหกิจ |  องค์การอุตสาหกรรมป่าไม้  องค์การสวนสัตว์แห่งประเทศไทย  องค์การสวนพฤกษศาสตร์  |  |
| องค์การมหาชน |  สำนักงานพัฒนาเศรษฐกิจจากฐานชีวภาพ (องค์การมหาชน)  องค์การบริหารจัดการก๊าซเรือนกระจก (องค์การมหาชน)  |  |
  หมวดหมู่
รัฐมนตรีว่าการกระทรวงอุตสาหกรรม

รัฐมนตรีว่าการกระทรวงอุตสาหกรรมเป็นตำแหน่งคณะรัฐมนตรีในรัฐบาล
ตำแหน่งอาจหมายถึงหัวหน้าส่วนราชการที่เชี่ยวชาญด้านอุตสาหกรรม ตำแหน่งนี้อาจรับผิดชอบด้านการค้าและการจ้างงาน พื้นที่ที่อยู่ภายใต้กระทรวงพาณิชย์และแรงงานในบางรัฐบาล รัฐมนตรีว่าการกระทรวงอุตสาหกรรมอาจมีความรับผิดชอบที่หลากหลาย ซึ่งอาจรวมถึงการตัดสินใจเกี่ยวกับสาธารณูปโภคและการผลิตไฟฟ้า เป็นประธานในการควบรวมธุรกิจ และการล็อบบี้บริษัทต่างๆ เพื่อสร้างสิ่งอำนวยความสะดวกในประเทศของตน
ในสหรัฐอเมริกา อุตสาหกรรมถือเป็นความรับผิดชอบของรัฐมนตรีกระทรวงพาณิชย์ โดยมีปลัดกระทรวงพาณิชย์เพื่ออุตสาหกรรมและความมั่นคงได้รับมอบหมายให้ดำเนินนโยบายเกี่ยวกับอุตสาหกรรมโดยเฉพาะ ในสหราชอาณาจักร รัฐมนตรีว่าการกระทรวงอุตสาหกรรมเรียกว่ารัฐมนตรีว่าการกระทรวงธุรกิจ นวัตกรรม และทักษะ และมีตำแหน่งรองเป็นประธานคณะกรรมการการค้า
ดูเพิ่ม

รัฐมนตรีว่าการกระทรวงอุตสาหกรรมของไทย
| ด ค กประเภทของรัฐมนตรีและกระทรวง |
| --- | --- |
ตำแหน่งผู้นำ:  ประธานาธิบดี  รองประธานาธิบดี  นายกรัฐมนตรี  รองนายกรัฐมนตรี  สำนักประธานาธิบดี  สำนักนายกรัฐมนตรี 
กิจการภายนอก:  กลาโหม  การต่างประเทศ / กิจการภายนอก  การอพยพ  การพัฒนาระหว่างประเทศ 
เศรษฐศาสตร์ / โครงสร้างพื้นฐาน:  พาณิชย์ / การค้า  การสื่อสาร  การคลัง / การเงิน  อุตสาหกรรม  โยธาธิการ / โครงสร้างพื้นฐาน  คมนาคม 
สิ่งแวดล้อม / ทรัพยากรธรรมชาติ:  เกษตรกรรม  การเปลี่ยนแปลงสภาพภูมิอากาศ  พลังงาน  สิ่งแวดล้อม  ประมง  ป่าไม้  ชลประทาน  การจัดการที่ดิน  เหมืองแร่  ทรัพยากรธรรมชาติ  ปิโตรเลียม / น้ำมัน  ทรัพยากรน้ำ 
สังคม:  ศึกษาธิการ  วัฒนธรรม  สาธารณสุข  สารสนเทศ  กระทรวง มหาดไทย / กิจการภายใน  ยุติธรรม / กฎหมาย  แรงงาน  ศาสนา  วิทยาศาสตร์ (และเทคโนโลยี)  กีฬา  การท่องเที่ยว 
อื่นๆ: รัฐมนตรีลอย
รายชื่อ:  หัวหน้ารัฐบาล  กลาโหม  ศึกษาธิการ  สิ่งแวดล้อม  การคลัง / การเงิน  การต่างประเทศ / กิจการภายนอก 
   กระทรวงแบ่งตามหน้าที่
พระเจ้าบรมวงศ์เธอ พระองค์เจ้าอัจฉรพรรณีรัชกัญญา

| พระเจ้าบรมวงศ์เธอ พระองค์เจ้าอัจฉรพรรณีรัชกัญญา |
| --- | --- |
พระเจ้าบรมวงศ์เธอ ชั้น 5 พระองค์เจ้าชั้นเอก

ประสูติ: 7 กรกฎาคม พ.ศ. 2415  พระบรมมหาราชวัง ประเทศสยาม
สิ้นพระชนม์: 16 พฤศจิกายน พ.ศ. 2453 (38 ปี)
ราชวงศ์: จักรี
พระบิดา: พระบาทสมเด็จพระจุลจอมเกล้าเจ้าอยู่หัว
พระมารดา: เจ้าจอมมารดาตลับ ในรัชกาลที่ 5
พระเจ้าบรมวงศ์เธอ พระองค์เจ้าอัจฉรพรรณีรัชกัญญา (7 กรกฎาคม พ.ศ. 2415 – 16 พฤศจิกายน พ.ศ. 2453) เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาตลับ ในรัชกาลที่ 5
พระประวัติ

พระเจ้าบรมวงศ์เธอ พระองค์เจ้าอัจฉรพรรณีรัชกัญญา เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาตลับ ในรัชกาลที่ 5 เมื่อวันอาทิตย์ ขึ้น 2 ค่ำ เดือน 88 ปีวอก จัตวาศก จ.ศ. 1234 ตรงกับวันที่ 7 กรกฎาคม พ.ศ. 2415 มีพระโสทรานุชาหนึ่งพระองค์ คือ พระเจ้าบรมวงศ์เธอ กรมหลวงราชบุรีดิเรกฤทธิ์
พระเจ้าบรมวงศ์เธอ พระองค์เจ้าอัจฉรพรรณีรัชกัญญา ประชวรพระวัณโรคภายในมาช้านาน แพทย์ได้ประกอบพระโอสถถวาย พระอาการหาคลายไม่ มีแต่ทรงบ้างแล้วกลับทรุดหนักเป็นลำดับมา เหลือกำลังของแพทย์ที่จะประกอบโอสถถวายให้หายจากพระโรคได้ต่อไป ครั้นวันที่ 15 พฤศจิกายน พ.ศ. 2453 เวลา 2 ทุ่มเศษ พระโรคกำเริบหนักขึ้น พระบาทสมเด็จพระมงกุฎเกล้าเจ้าอยู่หัว รัชกาลที่ 6 ทรงบันทึกไว้ปรากฏในหนังสือ ประวัติต้นรัชกาลที่ 6 (ภายใต้พระนาม ราม วชิราวุธ) ว่า "วันที่ 16 พฤศจิกายน พระเจ้าพี่นางเธอ พระองค์เจ้าอัจฉรพรรณีรัชกัญญา สิ้นพระชนม์เวลา 2 นาฬิกาเศษก่อนเที่ยง" สิ้นพระชนม์ที่ตำหนักวังพระเจ้าบรมวงศ์เธอ กรมหลวงราชบุรีดิเรกฤทธิ์ ซึ่งเสด็จไปทรงพักรักษาพระองค์ที่นั้น สิริพระชันษา 38 ปี
วันที่ 16 พฤศจิกายน เจ้าพนักงานจัดการที่จะสรงน้ำพระศพ เวลา 4 ทุ่มเศษ พระบาทสมเด็จพระมงกุฎเกล้าเจ้าอยู่หัวทรงเครื่องครึ่งยศขาวทหารบก เสด็จพระราชดำเนินโดยรถม้าพระที่นั่งออกจากพระบรมมหาราชวังไปประทับ ณ วังพระเจ้าบรมวงศ์เธอ กรมหลวงราชบุรีดิเรกฤทธิ์ พระราชทานน้ำสรงพระศพแล้ว พระบรมวงศานุวงศ์และเสนาบดีสรงน้ำพระศพต่อไป ชาวประโคมประโคมแตรสังข์กลองชนะ มีแตรงอน 2 แตร ฝรั่ง 2 สังข์ 1 จ่าปี่ 1 จ่ากลอง 1 กลองชนะ 20 เสร็จการสรงพระศพแล้ว กรมพระภูษามาทรงเครื่องพระศพเชิญลงในพระลอง พระบาทสมเด็จพระมงกุฎเกล้าเจ้าอยู่หัวทรงสวมพระชฎาแล้ว กรมพระตำรวจเชิญขึ้นประดิษฐานเหนือชั้นแว่นฟ้า 2 ชั้น ในตำหนักที่สิ้นพระชนม์นั้น แวดล้อมด้วยเครื่องสูง 5 ชั้น เสร็จแล้ว พระบาทสมเด็จพระมงกุฎเกล้าเจ้าอยู่หัวทรงทอดไตร 30 ไตร และโปรดเกล้าฯ ให้สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิตทรงทอดผ้าขาวพับ 60 พับ พระสงฆ์สดับปกรณ์ มีพระธรรมปาโมกข์เป็นประธาน สดับปกรณ์แล้ว ถวายยถาอนุโมทนา ถวายอดิเรกแล้ว พระบาทสมเด็จพระมงกุฎเกล้าเจ้าอยู่หัวเสด็จพระราชดำเนินกลับเวลาตี 2 เศษ เจ้าพนักงานประกอบพระโกศมณฑปใหญ่และตั้งเครื่องที่ชั้นแว่นฟ้าต่อไป ทรงพระกรุณาโปรดเกล้าฯ พระราชทานพระสงฆ์สวดพระอภิธรรมทั้งกลางวันกลางคืน และรับพระราชทานฉันเช้าวันละ 8 รูป เพล 8 รูป พระราชทานเครื่องประโคมพระศพตามพระเกียรติยศ มีกำหนด 3 เดือน
พระเกียรติยศ

| ธรรมเนียมพระยศของ พระองค์เจ้าอัจฉรพรรณีรัชกัญญา |
| --- | --- |
ธงประจำพระอิสริยยศ
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเกียรติยศ > พระอิสริยยศ

7 กรกฎาคม พ.ศ. 2415 – 23 ตุลาคม พ.ศ. 2453 : พระเจ้าลูกเธอ พระองค์เจ้าอัจฉรพรรณีรัชกัญญา
23 ตุลาคม พ.ศ. 2453 – 16 พฤศจิกายน พ.ศ. 2453 : พระเจ้าพี่นางเธอ พระองค์เจ้าอัจฉรพรรณีรัชกัญญา
10 กรกฎาคม พ.ศ. 2478 : พระเจ้าบรมวงศ์เธอ พระองค์เจ้าอัจฉรพรรณีรัชกัญญา
พระเกียรติยศ > เครื่องราชอิสริยาภรณ์

พ.ศ. 2442 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. 2451 –  เหรียญรัตนาภรณ์ รัชกาลที่ 5 ชั้นที่ 2 (จ.ป.ร.2)
พงศาวลี

แถวบนสุดพระองค์แรก
วัฒน์ วรรลยางกูร

| วัฒน์ วรรลยางกูร |
| --- | --- |
วัฒน์ วรรลยางกูร ขณะลี้ภัยในประเทศลาว ในภาพยนตร์ ไกลบ้าน (2019)
เกิด: 12 มกราคม พ.ศ. 2498 อำเภอเมืองลพบุรี จังหวัดลพบุรี ประเทศไทย
เสียชีวิต: 21 มีนาคม พ.ศ. 2565 (67 ปี) ปารีส ประเทศฝรั่งเศส
อาชีพ: นักเขียน, นักประพันธ์
สัญชาติ: ไทย
ช่วงปีที่ทำงาน: พ.ศ. 2513 – 2565
คู่สมรส: อัศนา วรรลยางกูร
บุตร: วนะ วรรลยางกูร วสุ วรรลยางกูร วจนา วรรลยางกูร
บิดามารดา: วิรัตน์ วรรลยางกูร (บิดา) บุญส่ง วรรลยางกูร (มารดา)
วัฒน์ วรรลยางกูร (12 มกราคม พ.ศ. 2498 – 21 มีนาคม พ.ศ. 2565) เป็นนักเขียนชาวไทย อดีตที่ปรึกษาสมาคมนักกลอนแห่งประเทศไทย และสมาชิกสมาคมนักประชาธิปไตยชาวไทยไร้พรมแดน
การศึกษา

พ.ศ. 2505 เข้าเรียนชั้นประถมปีที่ 1 ที่โรงเรียนประชาบาลวัดดาวเรือง ปทุมธานี
พ.ศ. 2508 เข้าเรียนชั้นประถมปีที่ 5 ศึกษาต่อชั้นมัธยมศึกษาตอนต้นที่โรงเรียนวินิตศึกษา ในพระราชูปถัมภ์ฯ ลพบุรี
พ.ศ. 2514 เข้าเรียนชั้นมัธยมศึกษาตอนปลายที่โรงเรียนพิบูลวิทยาลัย จังหวัดลพบุรี โดยไปเป็นเด็กวัดอยู่ในเมืองลพบุรี สอบตกชั้น ม.ศ.5 เพราะกำลังเริ่มสนใจการประพันธ์อย่างจริงจัง จนต้องเรียนซ้ำชั้น แต่สอบเทียบได้จึงเลิกเรียนและเข้ากรุงเทพฯ
ต้นปี พ.ศ. 2517 สมัครเรียนที่คณะรัฐศาสตร์ มหาวิทยาลัยรามคำแหง แต่เรียนอยู่เพียง 2 เดือน ก็เลิกแล้วหันไปทำงานด้านหนังสือพิมพ์จริงจัง
พ.ศ. 2546 ได้รับปริญญาศิลปศาสตรมหาบัณฑิตกิตติมศักดิ์ สาขาภาษาไทย จากมหาวิทยาลัยราชภัฏกาญจนบุรี
ผลงาน > รวมเรื่องสั้น

นกพิราบสีขาว (2518) เมื่อพิมพ์ครั้งที่สอง เปลี่ยนชื่อเป็น ความหวังเมื่อเก้านาฬิกา (2523)
กลั่นจากสายเลือด (2519)
ข้าวแค้น (2522)
น้ำผึ้งไพร (2523)
ใต้เงาปืน
งูกินนา (2529)
นครแห่งดวงดาว
ฝุ่นรอฝน (2526)
ลูกพ่อคนหนึ่ง (ถากไม้เหมือนหมาเลีย) เข้ารอบสุดท้ายรางวัลซีไรต์ ประจำปี พ.ศ. 2530
กลับมาเมื่อฟ้าค่ำ (2528)
เรื่องเล่าอันพร่าเลือน (2532)
รถไฟสังกะสี ขบวนหนึ่ง ๒๕๑๓-๒๕๒๓ (2532)
รถไฟสังกะสี ขบวนสอง ๒๕๒๔-๒๕๒๘ (2533)
นิยายของยาย (รวมเรื่องสั้นชุดจบในตอน 2536)
สู่เสรี (2539)
ปลาหมอตายเพราะไม่หายใจ (2549)
ผลงาน > นวนิยาย

ตำบลช่อมะกอก (2519) โครงการรู้จักเพื่อนบ้านของมูลนิธิโตโยต้า คัดเลือกไปแปลเป็นภาษาญี่ปุ่น
ด้วยรักแห่งอุดมการณ์ (2524)
คือรักและหวัง (2525) เข้ารอบสุดท้ายรางวัลซีไรต์ ประจำปี พ.ศ. 2528
บนเส้นลวด (2525)
มนต์รักทรานซิสเตอร์ (2524) และถูกนำไปสร้างเป็นภาพยนตร์ปี พ.ศ. 2544 โดยผู้กำกับเป็นเอก รัตนเรือง
จิ้งหรีดกับดวงดาว (2531)
ปลายนาฟ้าเขียว (2532) เข้ารอบสุดท้ายรางวัลซีไรต์ ประจำปี พ.ศ. 2534
เทวีกองขยะ (2538)
ฉากและชีวิต (2539) เข้ารอบสุดท้ายรางวัลซีไรต์ ประจำปี พ.ศ. 2540
สิงห์สาโท (2543) เข้ารอบสุดท้ายรางวัลซีไรต์ ประจำปี พ.ศ. 2543
The pickup ขับชีวิตสุดขอบฟ้า (2548)
ผลงาน > บทกวี

ฝันให้ไกลไปให้ถึง (2523) (ใช้ชื่อ “รอยสัก” 2528)
เงาไม้ลายรวง (2534) เข้ารอบสุดท้ายรางวัลซีไรต์ ประจำปี พ.ศ. 2534
กระท่อมเสรีภาพ (2538)
เสน่หาป่าเขา (2538)
ผลงาน > เพลง

แรงบันดาลใจ (2537)
ไม่ขาย (2539)
ดินสอโดมธรรมศาสตร์เด่นสู้ศึก (2544)
ผลงาน > สารคดี

คีตกวีลูกทุ่ง ไพบูลย์ บุตรขัน (2541)
ไขแสง สุกใส ลูกผู้ชายหัวใจไม่ผูกเชือก (2543)
ป่าเหนือเมื่อดอกไม้บาน (2543,2544)
หอมดินเคล้ากลิ่นไอฝน (2544)
นิราศ A 30 ท่องป่าเหนือสุดแดนลาวชมสาวหลวงพระบาง (2546)
ภูมิปัญญาที่ดื่มได้ (2546)
บุญเลิศ ช้างใหญ่ คนดีที่กล้าหาญ (2547)
ทูล ทองใจ เทพบุตรเสียงกังสดาล (2551)
ชีวิตเพื่อประชาธิปไตย คน 4 คุก ไข่มุกดำ (2551)
ผลงาน > ความเรียง และสาระนิยาย

เสียงเต้นของหัวใจ (2537)
แรมทางกลางฝุ่น:สาระนิยายชีวิตและความผูกพันหลังพวงมาลัย (2539)
ไพร่กวี (2554)
แหล่งข้อมูลอื่น

วัฒน์ วรรลยางกูร นักเขียนรางวัลศรีบูรพา คนที่ ๑๙ ประจำปี ๒๕๕๐ เก็บถาวร 1 พฤษภาคม 2018 ที่ เวย์แบ็กแมชชีน
วัฒน์ วรรลยางกูร นักเขียนรางวัลศรีบูรพา ปี 2550
วัฒน์ วรรลยางกูร กับ ′วันชาติ′ ′นี่เป็นยุคที่แสงสว่างจัดจ้ามาก′.
ประวัติบนเว็บไซต์ประพันธ์สาส์น
หนังสือไพบูลย์ บุตรขันของขวัญที่ถูกใจ "สว."
| ด ค กผู้ได้รับรางวัลศรีบูรพา |
| --- | --- |
ศักดิชัย บำรุงพงศ์ · อำพัน ไชยวรศิลป์ · นิลวรรณ ปิ่นทอง · อาจินต์ ปัญจพรรค์ · สุจิตต์ วงษ์เทศ · สุลักษณ์ ศิวรักษ์ · กรุณา กุศลาสัย · เนาวรัตน์ พงษ์ไพบูลย์ · สุชาติ สวัสดิ์ศรี · วิทยากร เชียงกูล · สุภัทร สวัสดิรักษ์ · สมชัย กตัญญุตานนท์ · เสถียร จันทิมาธร · นิธิ เอียวศรีวงศ์ · ธีรยุทธ บุญมี · เสกสรรค์ ประเสริฐกุล · สมบูรณ์ วรพงษ์ · สุวัฒน์ วรดิลก · ขรรค์ชัย บุนปาน · เสน่ห์ จามริก · สุรชัย จันทิมาธร · วัฒน์ วรรลยางกูร  · สุทธิชัย หยุ่น  · ชาญวิทย์ เกษตรศิริ · พระไพศาล วิสาโล · วันชัย ตันติวิทยาพิทักษ์· วุฒิสิทธิ์ สืบสุวรรณ  · ชัยวัฒน์ สถาอานันท์  · เชิด ทรงศรี
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  เยอรมนี  สหรัฐ  ออสเตรเลีย 
วิชาการ:  CiNii 
อื่น ๆ:  IdRef 
วัฒน์เมื่อปี 2019 ในที่พักขณะลี้ภัยในประเทศลาว
วัฒน์ในปี 2019
ชัยวัฒน์ เกตุวรชัย

| พลตำรวจเอกชัยวัฒน์ เกตุวรชัย |
| --- | --- |

รองผู้บัญชาการตำรวจแห่งชาติ
ดำรงตำแหน่ง 1 ตุลาคม พ.ศ. 2561 – 30 กันยายน​ พ.ศ. 2563
 
ข้อมูลส่วนบุคคล
เกิด: 21 ธันวาคม พ.ศ. 2502 (64 ปี)
ศิษย์เก่า: โรงเรียนเตรียมทหาร รุ่นที่ 20 (ตท.20)   โรงเรียนนายร้อยตำรวจ รุ่นที่ 36

| --- | --- |
รับใช้: สำนักงานตำรวจแห่งชาติ
แผนก/สังกัด: กองบัญชาการตำรวจภูธรภาค 1 กองบัญชาการตำรวจสันติบาล กองบัญชาการตำรวจสอบสวนกลาง
ประจำการ: พ.ศ. 2526 - 2563
ชั้นยศ:  พลตำรวจเอก
พลตำรวจเอก ชัยวัฒน์ เกตุวรชัย หรือ บิ๊กช้าง (เกิด 21 ธันวาคม พ.ศ. 2502) อดีตรองผู้บัญชาการตำรวจแห่งชาติ และ ประธานอนุกรรมการในคณะอนุกรรมการการรักษาความปลอดภัยและการจราจร  พระราชพิธีบรมราชาภิเษก พุทธศักราช 2562 ,อดีตผู้ช่วยผู้บัญชาการตำรวจแห่งชาติ
ประวัติ

พลตำรวจเอกชัยวัฒน์ เกตุวรชัย เกิดเมื่อวันที่ 21 ธันวาคม พ.ศ. 2502 ที่ตำบลบางพุทรา อำเภอเมือง จังหวัดสิงห์บุรี จบการศึกษาจากโรงเรียนสามเสนวิทยาลัย รุ่นที่ 22 ,โรงเรียนนายร้อยตำรวจรุ่นที่ 36 (นรต.36) ,ปริญญาโท (รป.ม.) จากมหาวิทยาลัยรามคำแหง และปริญญาเอก ปรัชญาดุษฎีบัณฑิต (ปร.ด.) อาญชวิทยาและการบริหารงานยุติธรรมและสังคม จากมหาวิทยาลัยราชภัฎสวนดุสิต
การศึกษา

โรงเรียนเตรียมทหาร รุ่นที่20
โรงเรียนนายร้อยตำรวจ รุ่น 36
การรับราชการและยศ

1 กุมภาพันธ์ พ.ศ. 2526 - ร้อยตำรวจตรี
1 ต.ค. 2555 รองผู้บัญชาการตำรวจสอบสวนกลาง
1 ต.ค. 2557 ผู้บัญชาการตำรวจสันติบาล
1 ต.ค. 2558 ผู้บัญชาการตำรวจภูธรภาค 1
1 ต.ค. 2559 ผู้ช่วยผู้บัญชาการตำรวจแห่งชาติ
1 ต.ค. 2561 รองผู้บัญชาการตำรวจแห่งชาติ
ตำแหน่งอื่น ๆ

พ.ศ. 2562 ประธานอนุกรรมการในคณะอนุกรรมการการรักษาความปลอดภัยและการจราจร พระราชพิธีบรมราชาภิเษก พุทธศักราช 2562
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2557 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2552 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2549 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2545 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2543 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2541 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2539 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2536 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2533 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)
พ.ศ. 2531 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 5 เบญจมาภรณ์ช้างเผือก (บ.ช.)
พ.ศ. 2525 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.)
พ.ศ. 2547-  เหรียญจักรมาลา (ร.จ.ม.)
กรวัชร์ ปานประภากร

| พันตำรวจโทกรวัชร์ ปานประภากรม> ว.ม., ป.ช. |
| --- | --- |

 อธิบดีกรมสอบสวนคดีพิเศษ
ดำรงตำแหน่ง 15 มิถุนายน พ.ศ. 2563 – 30 กันยายน พ.ศ.2564
 
ข้อมูลส่วนบุคคล
เกิด: 9 มีนาคม พ.ศ. 2504 (63 ปี)
ศาสนา: พุทธ
ศิษย์เก่า: โรงเรียนเตรียมทหาร รุ่นที่ 20 โรงเรียนนายร้อยตำรวจ รุ่นที่ 36
ชื่อเล่น: ดำ

| --- | --- |
รับใช้: สำนักงานตำรวจแห่งชาติ กระทรวงยุติธรรม
ประจำการ: สำนักงานตำรวจแห่งชาติ พ.ศ. 2526 - 2547 กระทรวงยุติธรรม พ.ศ. 2547 - ปัจจุบัน
พันตำรวจโท  กรวัชร์ ปานประภากร (เกิด 9 มีนาคม 2504 -) อดีตอธิบดีกรมสอบสวนคดีพิเศษ กรรมการและเลขานุการคณะกรรมการคดีพิเศษ อดีตผู้ตรวจราชการกระทรวงยุติธรรม อดีตรองอธิบดีกรมสอบสวนคดีพิเศษ
ประวัติ

พันตำรวจโท กรวัชร์ ปานประภากร เกิดเมื่อวันที่ 9 มีนาคม พ.ศ. 2504 เป็นชาวอำเภอศรีสัชนาลัย จังหวัดสุโขทัย ชื่อเล่น ดำ มีบุตร 2 คน
มีผลงานสำคัญเช่น ในส่วนของสำนักงานตำรวจแห่งชาติ คลี่คลายคดีจ้างวานฆ่ากำนันยูร สามารถจับกุมกำนันเป๊าะ รื้อฟื้นคดีการฆาตกรรมนายห้างทอง ธรรมะวัฒนะ เป็นทีมสอบสวนและดำเนินคดีกรณีออกหนังสือรับรองการทำประโยชน์มิชอบของผู้มีอิทธิพล จัวหวัดภูเก็ต คลี่คลายคดีการฆาตกรรมแกนนำต่อต้านการสร้างบ่อขยะราชาเทวะ เป็นคณะทำงานการสอบสวนการทุจริตของธนาคารกรุงเทพฯพาณิชยการ จำกัด (BBC) คลี่คลายกรณีการฆาตกรรมด้วยวัตถุระเบิดกลางตัวเมือง จังหวัดนครสวรรค์
ในส่วนของกรมสอบสวนคดีพิเศษ เช่น เป็นหัวหน้าคณะพนักงานสอบสวนคดีพิเศษ กรณีขบวนการนำรถยนต์ใช้แล้วเข้ามาในราชอาณาจักรเพื่อจดประกอบเป็นรถยนต์จากอุปกรณ์ชิ้นส่วนเก่า และเป็นหัวหน้าคณะพนักงานสอบสวนคดีพิเศษ กรณีการหายตัวไปของนักต่อสู้เพื่อสิทธิมนุษยชน แกนนำชาวบ้านกะเหรี่ยงบ้านบางกลอย (นายบิลลี่)
การศึกษา

โรงเรียนเตรียมทหาร รุ่นที่ 20 (ตท.20)รุ่นเดียวกับ พลเอก อภิรัชต์ คงสมพงษ์ ผู้บัญชาการทหารบก
โรงเรียนนายร้อยตำรวจ รุ่นที่ 36 (นรต.36)รุ่นเดียวกับ พลตำรวจเอก จักรทิพย์ ชัยจินดา ผู้บัญชาการตำรวจแห่งชาติ
การศึกษา > การฝึกอบรม

หลักสูตรผู้กำกับการ รุ่นที่ 48 สำนักงานตำรวจแห่งชาติ สถาบันพัฒนาข้าราชการตำรวจ สำนักงานตำรวจแห่งชาติ
หลักสูตร Major Case Managementจากสถาบัน Federal Bureau of Investigation (FBI) สหรัฐอเมริกา
หลักสูตรสอบสวนคดีพิเศษและเจ้าหน้าที่คดีพิเศษ รุ่นที่ 4
การดำรงตำแหน่ง > สำนักงานตำรวจแห่งชาติ

พ.ศ. 2545  - รองผู้กำกับการ 4 กองบังคับการปราบปราม
การดำรงตำแหน่ง > กระทรวงยุติธรรม

พ.ศ. 2551 -  ผู้อำนวยการส่วนคดีอาญาพิเศษ 1 สำนักคดีอาญาพิเศษ
พ.ศ. 2555 - ผู้บัญชาการสำนักปฏิบัติการคดีพิเศษภาค
พ.ศ. 2558 - ผู้บัญชาการสำนักคดีเทคโนโลยีและสารสนเทศ
พ.ศ. 2559 - ผู้บัญชาการสำนักปฏิบัติการคดีพิเศษภาค
พ.ศ. 2560 - รองอธิบดีกรมสอบสวนคดีพิเศษ
พ.ศ. 2562 - ผู้ตรวจราชการกระทรวงยุติธรรม
พ.ศ. 2563 - อธิบดีกรมสอบสวนคดีพิเศษ
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2558 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2563 –  เหรียญจักรพรรดิมาลา (ร.จ.พ.)
ณิชชาอร จินดาพล

| --- | --- |
รับใช้: สำนักงานตำรวจแห่งชาติ
แผนก/สังกัด: กองบัญชาการตำรวจนครบาล
ประจำการ: พ.ศ. 2561–ปัจจุบัน
ชั้นยศ:  ร้อยตำรวจโทหญิง
ร้อยตำรวจโทหญิง ณิชชาอร จินดาพล ชื่อเล่น แน็ต เป็นอดีตนักกีฬาแบดมินตันหญิงชาวไทย ผู้เข้าแข่งขันรายการเจแปนซูเปอร์ซีรีส์ 2012  และเป็นแชมป์หญิงเดี่ยวในการแข่งขันรายการโยเน็กซ์แคนาดาโอเพน 2013  โดยได้ประกาศเลิกเล่นเมื่อปี พ.ศ. 2565